中和反應

中和反應，又叫酸鹼中和，係化學反應中複分解反應嘅一種。將酸同鹼溝埋一齊，會出鹽同水，咁就係酸鹼中和。

例子 
好似鹽酸同氫氧化鈉嘅反應咁樣。鹽酸，顧名思義係酸，而氫氧化鈉係鹼，兩個撈埋，會出氯化鈉同水。

HCl(aq) +NaOH(aq) ->NaCl(aq) +H2O(l)

睇返以上反應嘅淨離子方程式：

H+ +OH- ->H2O

因爲氯離子同鈉離子都冇實際參與反應，所以屬於旁觀離子，唔需要寫。

用途 
中和反應好有用，例子包括：

如果泥土太酸，可以用氫氧化鈣中和酸性。
 某啲胃藥嘅成分係鹼性嘅，例如碳酸氫鈉，可以中和過多嘅胃酸。

滴定
 酸
 鹼
 鹽

化學反應